EkBass/fiwiki-20250220-pages-articles huggingface dataset:
Myyjä

Myyjä on kaupallisen alan ammatti. Myyjiä työskentelee erilaisissa liikkeissä, niin kuin ruokakaupoissa tai esimerkiksi autoliikkeissä, jolloin nimike on autonmyyjä. Nimikkeenä voidaan käyttää myös kassahenkilöä. Tehtäviä ovat esimerkiksi asiakaspalvelu, tavaroiden järjestely, tilaus, vastaanotto, hinnoittelu ja työskentely kassalla. Myyjän tehtävä on ratkaista asiakkaan tarve myymällä siihen sopiva tuote tai palvelu. Yritysmyyjäksi kutsutaan henkilöä, joka tekee kauppaa yritysten välillä. Yritysmyyjät ovat perinteisesti kiertäneet yrityksissä myymässä tuotteita edelleen myytäviksi tai yritysten omaan käyttöön. Nykyisin yritysmyyjä on asiakkaan organisaatiossa kumppani, joka tekee ostajan kanssa aktiivista vuorovaikutusta, asiakkuuden hoitoa. Myyjän on tärkeää tuntea asiakasyritys, toimiala ja kilpailijat. Myyjän palkka perustuu usein kiinteän pohjapalkan lisäksi saavutettuun tulokseen. Markkinointi on hyvin lähellä myyjän työtä ja tukee myyntiä. Myyjien koulutusnimikkeitä ovat muiden muassa merkonomi ja tradenomi. Myyjäksi voi kouluttautua myös oppisopimuksen tai kokemuksen kautta suorittamalla myynnin ammattitutkinnon. Myyntialan ammattinimikkeitä ovat esimerkiksi myyjä, tekninen myyjä, puhelinmyyjä, asiakkuuspäällikkö, avainasiakaspäällikkö, myyntipäällikkö ja myyntiedustaja. == Aiheesta muualla == * * * MMA Liitto Myynnin ja markkinoinnin ammattilaiset ry Luokka:Kaupan alan ammatit Luokka:Palveluammatit
Pat Hughes

Pat Hughes voi tarkoittaa ainakin seuraavia: * Paterson Clarence ”Pat” Hughes (1917-1940), australialainen lentäjä ja hävittäjä-ässä * Pat Hughes (jääkiekkoilija) (s. 1955), kanadalainen jääkiekkoilija
Ystävyysliitto

Ystävyysliitto (kreikaksi adelphopoiesis eli kirjaimellisesti veljeksi tekeminen) oli kahden ystävän välinen hengellinen liitto, jonka kirkko siunasi keskiajalla. Aamun Koitto -lehden mukaan liitot olivat käytössä bysanttilaisessa idässä ja myöhemmin ortodoksisessa kirkossa. Tapa lienee periytynyt antiikin Roomasta. Siitä on dokumentteja 700-luvulta lähtien.Uskonto joustaa monessa, vaan ei seksissä, Vapaa Ajattelija 3/2010, s. 4-6Tapani Kärkkäinen: Ortodoksinen kirkko siunasi miestenvälisiä liittoja. Aamun Koitto 4/1997. Samankaltaisia verivaloja on harjoitettu muissa kulttuureissa, kuten Amerikan intiaanien, muinaisten kiinalaisten ja germaanisten ja skandinaavisten väestöjen parissa. Seuraavaa kaavaa on käytetty 1000-luvulla kreikan kielellä: :”Oi Herra ja Valtias, joka olet armollinen ja ihmisiä rakastava, joka loit ihmissuvun kuvasi ja kaltaisuutesi mukaan ja joka katsoit sopivaksi pyhien apostoliesi Filippoksen ja Bartholomeoksen liiton ja yhdistit heidät toisiinsa ei luonnon vaan uskon ja hengen sitein. Kuten katsoit pyhät marttyyrisi Sergioksen ja Bakkoksen arvollisiksi liittymään yhteen, siunaa nyt nämäkin palvelijasi N. ja N., jotka ovat yhdistyneet toisiinsa eivät luonnon kautta vaan uskossa ja hengessä, ja anna heille rauha, rakkaus ja yksimielisyys. Puhdista heidän sydämensä kaikesta liasta ja epäpuhtaudesta ja suo heidän rakastaa toisiaan ilman vihaa ja pahennusta kaikkina heidän elämänsä päivinä Jumalansynnyttäjän ja kaikkien pyhiesi rukousten tähden, sillä Sinulle kuuluu kaikkinainen kunnia.” (Grottaferrata, folio 86v/87v) === Seksualisointi === Edesmennyt Yalen historian tutkija John Boswell esitti kirjassaan, että kyseessä olisi ollut samaa sukupuolta olevien avioliittoon rinnastettava kirkollinen toimitus. Sekä ortodoksinen kirkko, jossa liitto on käytössä vielä joillakin alueilla, sekä katolinen kirkko, jossa ystävyysliitosta on luovuttu, pitävät ystävyysliittoa veljeksi ottamisena hengellisessä mielessä eikä se näiden tahojen mukaan ole lainkaan seksuaalinen suhde. Toisten tutkijoiden mukaan riitissä ikään kuin adoptoitiin veljeksi, ”veriveljeksi”.Theodore of Sykeon - Adelphopoiia Reviewing Boswell Kyseessä ei olisi siis homoseksuaalinen liitto, vaan kahden heteroseksuaalisen platonisen ystävyyden siunaaminen. Historian tutkijat Robin Darling Young ja Brent Shaw ovat kritisoineet Boswellin metodologiaa ja päätelmiä. Robert Young on myös kuvannut artikkelissa itse Lähi-idän matkalla näkemänsä ystävyysliiton siunaamisen Syyriassa, ja jo kokemuksensa perusteella pitää Boswellin tulkintaa merkillisenä. Samaan aikaan sekä idän että lännen riituksissa ja opeissa tuomittiin homoseksuaaliset suhteet usean vuoden katumusrangaistuksella. Ystävyysliittojen rinnastaminen homoseksuaalisuuteen olisi historian näkökulmasta tällöin paradoksaalista, joidenkin tutkijoiden mukaan jopa revisionistista. ==Katso myös== * Verivala ==Lähteet== == Kirjallisuutta == * ==Aiheesta muualla== * http://evl.fi/evlfi.nsf/Documents/A62BEB619D717FF8C225757B003313FF/$file/Kirkko- ja-rekisteroidyt-parisuhteet-mietinto-1-2009.pdf Luokka:Kirkolliset toimitukset
Rakkaus päällemme sataa

Rakkaus päällemme sataa on Suvi Teräsniskan 8. syyskuuta 2010 ilmestynyt kolmas albumi. Albumi myi noin viikossa kultaa ja nousi ensimmäisellä listaviikollaan suoraan sijalle 2. Albumi myi julkaisuvuotenaan platinaa sekä tuplaplatinaa vuonna 2011, ja sitä on myyty 47 754 kappaletta.Kulta- ja platinalevyt – Suvi Teräsniska Albumi valittiin paikallisradioiden Vuoden levyksi. Albumilla on 12 kappaletta, joiden takana ovat muun muassa Negative- yhtyeen Jonne Aaron, Patrick Linman, Netta Dahlberg, Petri Somer, Sinikka Svärd, Antti Kleemola ja Leri Leskinen, joista jälkimmäisin on ollut myös tuottamassa uutta albumia. Leskisen lisäksi albumin tuottajina ovat toimineet debyyttialbumilta tutut tekijät Mikko Kangasjärvi ja Jari Latomaa, Toni Nygård sekä uutena tuottajana Teräsniskan ”Hento kuiskaus” -hitin säveltänyt Petri Somer. Levylle kappaleita ovat työstäneet muun muassa Jussi Rasinkangas ja Toni Nygård, Antti Kleemola, Patrick Linman, Petri Somer ja Lasse Wikman sekä Jussi Hakulinen. Levyn ensimmäisenä singlenä julkaistiin kesäkuussa Jonne Aaronin ja Leri Leskisen säveltämä ”Jos menet pois”. Albumista julkaistiin platinapainos, jossa on alkuperäisen levyn lisäksi kuusi uutta levytystä sisältävä bonus-cd. == Kappaleet == # # # # # # # # # # # # == Arvostelut == * Keskisuomalainen: Keskisuomalainen: Levyarvio Viitattu 19.2.2019. == Lähteet == == Aiheesta muualla == * Warner Music Finland: Julkaisut Luokka:Vuoden 2010 albumit Luokka:Suvi Teräsniskan albumit
Tiago Gomes

Tiago Filipe Figueiras Gomes (s. 18. elokuuta 1985 Vila Franca de Xira, Portugali) on portugalilainen jalkapalloilija. Hän on pelipaikaltaan keskikenttäpelaaja. == Seurajoukkueura == Gomes pelasi nuoruusaikoinaan muun muassa Benfican junioriakatemiassa. Ammattilaisuransa alussa hän edusti vuosina 2004–2006 Estoril Praiaa, Orientalia ja Odivelasia. Ensimmäistä kertaa Gomes pääsi pelaamaan maan pääsarjassa Estrela Amadoran riveissä. Ensimmäisen ottelunsa hän pelasi 27. elokuuta 2006 Naval 1º de Maioa vastaan. Hän onnistui kauden aikana vakiinnuttamaan paikkansa joukkueen avauskokoonpanossa. 29\. toukokuuta 2008 Gomes siirtyi lainasopimuksella romanialaisseura Steaua Bukarestiin. Hän palasi kauden jälkeen takaisin Estrela Amadoraan, mutta myytiin lähes samantien espanjalaisseura Hérculesiin. Hän teki joukkueen kanssa kolmivuotisen sopimuksen. Heinäkuussa 2012 Gomes siirtyi englantilaisseura Blackpooliin. == Lähteet == * * Luokka:Portugalilaiset jalkapalloilijat Luokka:Vuonna 1985 syntyneet Luokka:Elävät henkilöt
Tsyklon 3

Tsyklon 3 eli Tsiklon 3 (GRAU-indeksissä 11K68) oli neuvostoliittolainen – vuodesta 1992 alkaen ukrainalainen – kantoraketti. Se on kehitetty R-36 ICBM- ohjuksesta kehitetystä Tsyklon 2 -kantoraketista. Kantorakettina sen ensimmäinen lento tapahtui 24. kesäkuuta 1977. Sen käyttö Venäjällä päättyi 30. tammikuuta 2009 muun muassa raketin myrkyllisen ajoaineen vuoksi http://armstass.su/?page=article&aid;=49743&cid;=25 APMC - Космические войска обеспечили реальность сроков сдачи в эксплуатацию перспективного РКК "Ангара" Raketilla tehtiin 122 laukaisuyritystä, joista 114 onnistui. Sillä laukaistiin lähinnä Tselina-paikannussatelliitteja, Meteor-sääsatelliitteja, Okean- merentutkimussatelliitteja, geodeettisia GEO-IK-satelliitteja ja Strela- tietoliikennesatelliitteja. Ukraina on pyrkinyt 2000-luvulla kehittämään raketista kaupallista versiota, joka kulkee nimellä Tsyklon 4. ==Tekniikkaa== * korkeus 39,3 m * halkaisija 3 m * massa 189 000 kg * rakettivaiheita 3 kpl * nostokyky matalalle maan kiertoradalle (LEO) 4 100 kg Ensimmäinen vaihe, 11K69 * voimalaite RD-261-rakettimoottori * työntövoima 3 032 000 Newtonia * paloaika 120 sekuntia * ominaisimpulssi 301 sekuntia * ajoaine Typpitetraoksidi/UDMH Toinen vaihe, 11S692 * voimalaite RD-262-rakettimoottori * työntövoima 941 kN * ominaisimpulssi 318 sekuntia * paloaika 160 sekuntia * ajoaine Typpitetraoksidi/UDMH Kolmas vaihe, 11S693 * voimalaite RD-861-rakettimoottori * työntövoima 78 700 N * ominaisimpulssi 317 sekuntia * paloaika 125 sekuntia * ajoaine Typpitetraoksidi/UDMH ==Lähteet== ==Aiheesta muualla== *Encyclopedia Astronautica- Tsyklon 3 Luokka:Kantoraketit
Tsyklon 2

Tsyklon 2 eli Tsiklon 2 eli Tsyklon M (GRAU-indeksi 11K69) oli neuvostoliittolainen kantoraketti, joka kehitettiin R-36 ICBM-ohjuksesta. Rakettia käytettiin 6. elokuuta 1969 - 24. kesäkuuta 2006. Kantoraketilla tehtiin 106 laukaisua, joista vain yksi epäonnistui, joka on maailmanennätys kantoraketin luotettavuudessa. [http://armstass.su/?page=article&aid;=49743&cid;=25 APMC - Космические войска обеспечили реальность сроков сдачи в эксплуатацию перспективного РКК "Ангара" Rakettia valmisti Yuzhmash Ukrainan neuvostotasavallassa. Raketin kaikki laukaisut tehtiin Baikonurin kosmodromilta. Sillä laukaistiin pelkästään sotilaallisia IS-A, IS-P, RORSAT ja EORSAT-satelliitteja. Raketista kehitettiin 1970-luvulla Tsyklon 3-kantoraketti. ==Tekniikkaa== * korkeus 39,7 m * halkaisija 3 m * massa 182 000 ka * rakettivaiheita kolme * nostokyky matalalle kiertoradalle 2820 kg Ensimmäinen vaihe, 11S681 * voimalaite RD-251 * työntövoima 2 640 000 N * ominaisimpulssi 301 sekuntia * paloaika 120 sekuntia * ajoaine Typpitetraoksidi/UDMH Toinen vaihe, 11S682 * voimalaite RD-252 * työntävoima 940 kN * ominaisimpulssi 317 sec * paloaika 160 seconds * ajoaine Typpitetraoksidi/UDMH Kolmas vaihe * voimalaite RD-861 * työntövoima 77,9 kN * ominaisimpulssi 317 sec * paloaika 112 seconds * ajoaine Typpitetraoksidi/UDMH ==Lähteet== ==Aiheesta muualla== *Encyclopedia Astronautica- Tsyklon 2 Luokka:Kantoraketit
Kaliumftaali-imidi

Kaliumftaali-imidi (C8H4NO2K) on ftaali-imidin kaliumsuola. Yhdistettä käytetään orgaanisessa synteesissä valmistettaessa amiineja. ==Valmistus ja käyttö== Kaliumftaali-imidiä valmistetaan ftaali-imidin ja kaliumhydroksidiliuoksen välisellä reaktiolla. Yhdistettä käytetään valmistettaessa primäärisiä amiineja Gabriel-synteesillä. Yhdiste reagoi alkyylihalogenidien kanssa muodostaen substituoituja ftaali-imidejä, jotka voidaan hydrolysoida, jolloin muodostuu amiini ja kaliumin halogenidisuola. Tätä reaktiota voidaan käyttää hyväksi myös tunnistettaessa alifaattisia alkyylihalogenideja. ==Lähteet== Luokka:Kaliumyhdisteet Luokka:Suolat
Kristins Hall

Kristins Hall on Norjassa Lillehammerin kaupungissa sijaitseva sisäurheiluhalli, joka avattiin vuonna 1988. Halli on 19. Norjaan rakennetuista jäähalleista. Kristins Hall koostuu kahdesta osasta: jääkiekkokaukalosta ja urheilusalista. Halli sisältää 60 metrin juoksuradan ja jäällä pelataan myös curlingia. Jääkiekko-otteluissa katsojakapasiteetti on 3 194 (1 694 istumapaikkaa ja 1 500 seisomapaikkaa). Hallin katsojaennätys on yli 4 000 katsojaa. Norjan jääkiekon korkeimmalla sarjatasolla eli GET- ligaenissa pelaava Lillehammer IK pitää Kristins Hallia kotipaikkanaan. Kristins Hallin vieressä on suurempi Håkons Hall, joka valmistui vuonna 1993 Lillehammerin talviolympialaisia varten. == Lähteet == == Aiheesta muualla == * Virallinen kotisivu Luokka:Norjan jäähallit Luokka:Lillehammerin rakennukset ja rakennelmat Luokka:Lillehammerin urheilu
M3 (panssariauto)

M3 (panssariauto) () on yhdysvaltalainen panssariauto jota valmistettiin toisen maailmansodan aikana. Ajoneuvosta käytettiin sen valmistajan White Motor Companyn mukaan myös nimeä White Scout Car. M3:a käytettiin muun muassa tiedustelu- ja komentoajoneuvona, ambulanssina sekä tykinvetäjänä. ==Historia== M3-panssariauton suunnittelu aloitettiin vuonna 1937 White Motor Companyn tehtaalla Clevelandissa. Ajoneuvo varustettiin jatkuvalla nelivedolla ja neljävaihteisella synkronoimattomalla vaihdelaatikolla. Ensimmäinen M3:sta tehty tilaus käsitti 64 ajoneuvoa jotka luovutettiin Yhdysvaltain armeijan Seitsemännelle ratsuväkiprikaatille. Valmistetuista ajoneuvoista saatujen kokemusten perusteella ajoneuvosta tehtiin parannettu malli josta käytettiin nimeä M3A1. M3A1:n runko oli alkuperäistä pidempi ja leveämpi. Parannettuun malliin mahtui seitsemän sotilasta ja se oli aseistettu kolmella konekiväärillä. M3A1:n sarjavalmistus alkoi vuonna 1940 ja se oli tuotannossa vuoteen 1944 asti. Näinä vuosina ajoneuvoa valmistettiin yhteensä 20 918 kappaletta. M3A1:n rakenne vaikutti useisiin myöhemmin suunniteltuihin sotilasajoneuvoihin. Yhteneväisyyksiä löytyy muun muassa M3 puolitelavaunun sekä BTR-40-panssariauton rakenteesta. Myös S1-panssariauton kori kopioitiin M3A1:den rakenteesta. ==Taistelukäyttö== M3A1 oli ensimmäistä kertaa taistelukäytössä Filippiineillä vuonna 1941. Toisessa maailmansodassa yhdysvaltalaiset joukot käyttivät ajoneuvoa myös Pohjois-Afrikassa ja Sisiliassa. Käytössä M3A1:n heikkouksiksi paljastuivat panssaroimaton avoin katto, tehoton pääase ja huonot maastoajo-ominaisuudet. Näistä syistä johtuen vuoteen 1943 mennessä ajoneuvo korvattiin Yhdysvaltain kalustossa pääsääntöisesti M8 Greyhound -panssariautolla. Lend-Lease-sopimusten puitteissa myös Neuvostoliiton ja Ison-Britannian joukot käytti M3A1:tä suuremmissa määrin toisessa maailmansodassa. Lisäksi ajoneuvo oli usean muun liittoutuneisiin kuuluneen valtion armeijan käytössä. Toisen maailmansodan jälkeen Yhdysvaltain armeijan jäljelle jääneet M3A1 ajoneuvot myytiin pääsääntöisesti eri Aasian ja Latinalaisen Amerikan valtioiden armeijoille. Myöhemmin M3A1 toimi taistelukäytössä vielä Indokiinan sodassa, Algerian sodassa, Israelin itsenäisyyssodassa. Vielä 1990-luvulla M3A1 oli käytössä Dominikaanisen tasavallan armeijassa. ==Käyttäjävaltiot== * * * * * * * * * * * * * * * * * * * * *Vietnamin tasavalta * ==Valmistetut mallit== *M3, alkuperäinen malli jota valmistettiin 64 kappaletta *M3A1, vuonna 1941 suunniteltu isommalla korilla varustettu malli *M3A1E1, diesel-moottorilla varustettu malli jota valmistettiin 100 kappaletta *M3A1E2, panssaroidulla katolla varustettu malli *M3A1E2, 37 mm tykillä varustettu prototyyppi *M3A1 Command Car, paksummalla panssaroinnilla varustettu komentoautomalli ==Aiheesta muualla== *WWII vehicles Luokka:Toisen maailmansodan panssariautot Luokka:Tykinvetäjät Luokka:Yhdysvaltain asevoimien kalusto
Bobby Smith (jalkapalloilija)

Robert Alfred "Bobby" Smith (22. helmikuuta 1933 – 18. syyskuuta 2010) oli englantilainen jalkapalloilija, joka edusti urallaan muun muassa Tottenhamia ja Chelseaa. Hän oli pelipaikaltaan keskushyökkääjä. == Ura seurajoukkueessa == Bobby Smith syntyi Lingdalessa, North Yorkshiressa. Hän pelasi nuoruudessaan paikallisessa Redcar Boysissa, josta hänet värvättiin Chelseaan 1948. Smith teki ammattilaissopimuksen 1950, 17-vuotiaana. Hänen ensiesiintymisensä edustusjoukkueessa tapahtui saman vuoden syksynä 1. divisioonassa. Smith ei missään vaiheessa vakiinnuttanut paikkaansa Chelsean avauskokoonpanossa. Hän oli mukana mestaruuden kaudella 1954–1955 voittaneessa joukkueessa, mutta pelasi liian vähän otteluita saadakseen mestaruusmitalin. Joulukuussa 1955 Smith siirtyi Tottenhamiin 18 000 punnan siirtokorvauksella. Hänelle kertyi Chelseassa 74 liigaottelua, joissa hän teki 23 maalia. Tottenhamissa Smith pelasi aluksi välihyökkääjänä kohtalaisella menestyksellä, mutta nousi joukkueen avainpelaajaksi päästyään keskushyökkääjäksi Len Duqueminin tilalle. Smith teki maaleja kaudesta toiseen ja voitti muun muassa liigan maalikuninkuuden kaudella 1957–1958. Hän oli tärkeä osa kaudella 1960–1961 liigamestaruuden ja FA Cupin voittanutta Tottenhamin joukkuetta. Seuraavalla kaudella Smith voitti Tottenhamissa jälleen cupin ja kaudella 1962–1963 Cup-voittajien cupin. Smith ajautui erimielisyyksiin seurajohdon kanssa kirjoittamiensa sanomalehtiartikkelien vuoksi ja hänet myytiin kesällä 1964 4. divisioonan Brighton & Hove Albioniin. Smith pelasi Tottenham-urallaan 317 liiga- ja cup-ottelua ja teki niissä 208 maalia. Brightonissa Smith pelasi vain yhden kauden tehden 19 maalia 31 ottelussa. Hän sai potkut Brightonista ennen seuraavan kauden alkua riitauduttuaan seuran kanssa ylipaino-ongelmien ja lehtiartikkelien vuoksi. Smith yritti vielä jatkaa pelaamista alasarjojen joukkueissa, mutta hän ei saavuttanut mainittavaa menestystä ja joutui lopettamaan uransa 1968. == Ura maajoukkueessa == Englannin maajoukkueessa Smith pelasi ensimmäisen maaottelunsa lokakuussa 1960. Hänet valittiin mukaan jo 1958 MM-kisoihin, mutta hän ei päässyt kisoissa kentälle. Neljä vuotta myöhemmin Smith jäi niukasti kisajoukkueen ulkopuolelle. Hän pelasi maajoukkueurallaan 15 maaottelua ja teki niissä 13 maalia. == Pelaajauran jälkeen == Pelaajauran loputtua Smith työskenteli muun muassa taksi- ja kuorma-autokuskina, maalarina ja remonttimiehenä. Hän loukkaantui pahasti pudottuaan kaivoon 1999. Smith julkaisi 2002 muistelmateoksen My Memoirs of Spurs. Smith kuoli lyhyen sairauden jälkeen Enfieldissä 77-vuotiaana 18. syyskuuta 2010. == Lähteet == Luokka:Englantilaiset jalkapalloilijat Luokka:Vuonna 1933 syntyneet Luokka:Vuonna 2010 kuolleet
Georg Marggraf

Georg Marggraf (20. syyskuuta 1610 Liebstadt – tammikuussa 1644 São Paulo de Loanda, Angola) oli saksalainen luonnontieteilijä ja tutkimusmatkailija. == Elämäkerta == Georg Marggrafin isä oli koulumestari ja urkuri, joka koulutti poikansa perusteellisesti. Georg opiskeli matematiikkaa, kasvitiedettä, astronomiaa, kemiaa ja lääketiedettä useissa yliopistoissa Saksassa ja Sveitsissä sekä vuodesta 1636 Leidenissa. Vuonna 1637 Marggraf valittiin Brasiliaan suuntautuneen tutkimusretkikunnan jäseneksi, yhdessä Willem Pison, Frans Postin ja Albert Eckhoutin kanssa. Retkikunta saapui Brasilian hollantilaissiirtokuntaan alkuvuodesta 1638. Marggraf perehtyi alueen maantieteeseen, kasvistoon ja eläimistöön. Retken anti, Historia Naturalis Brasiliae, julkaistiin 1648 Marggrafin kuoleman jälkeen. Vuonna 1658 Piso julkaisi teoksen De Indiae utriusque re naturali et medica, josta hän jätti pois Marggrafin nimen, vaikka aineisto perustui pääosin jo julkaistuun Historia Naturalis Brasiliaeen. Myöhemmät tutkijat havaitsivat Pison epärehellisyyden ja antoivat kunnian Marggrafille. Kaikkiaan Marggraf kuvaili 133 lintulajia, ja nämä olivat ainoat lintutieteelliset lähteet Etelä- Amerikasta moniin vuosikymmeniin. Useat lintutieteilijät, kuten John Ray, Brisson, Buffon, Linné ja Johann Friedrich Gmelin, käyttivät Marggrafin kuvailemia lintulajeja kirjoituksissaan. Marggraf kuoli kuumetautiin Angolaan suuntautuneella tutkimusmatkalla 1644. == Lähteet == * Chansigaud, Valérie 2009: The History of Ornithology. - New Holland Publishers. Mame, Ranska. ISBN 978 1 84773 433 4 Luokka:Saksalaiset ornitologit Luokka:Saksalaiset tutkimusmatkailijat Luokka:Vuonna 1610 syntyneet Luokka:Vuonna 1644 kuolleet
Sonia Todd

Sonia Todd (s. 1. tammikuuta 1959 Adelaide, Etelä-Australia, Australia) on australialainen näyttelijä. Hänet tunnetaan parhaiten sarjasta McLeodin tyttäret. Luokka:Australialaiset näyttelijät Luokka:Vuonna 1959 syntyneet Luokka:Elävät henkilöt
Rosenborg IHK

Rosenborg Ishockeyklubb oli norjalainen Trondheimin kaupungista kotoisin oleva jääkiekkojoukkue. Seura pelasi maan pääsarja GET-ligaenissa vuosina 2010–2014. == Joukkue kaudella 2014-2015 == Maalivahti Maalivahti Maalivahti Maalivahti Maalivahti Maalivahti # Pelaaja Hanskakäsi Sopimus Syntymäpaikka Puolustajat Puolustajat Puolustajat Puolustajat Puolustajat Puolustajat # Pelaaja Kätisyys Sopimus Syntymäpaikka 2 Frederic Viggen L Juniori Trondheim, Norja 14 Thomas Wiig L 2014 Trondheim, Norja 23 Sigve Bråten L 2014 27 Markus Noteng L Trondheim, Norja 48 Joakim Erbe L 2014 Trondheim, Norja 55 Linus Juell R 2014 Oslo, Norja Jack McNamara L 2014 Chesnut Hill, Massachusetts, Yhdysvallat Villiam Strøm L 2015 Trondheim, Norja Vidar Yttersian 2014 Hyökkääjät Hyökkääjät Hyökkääjät Hyökkääjät Hyökkääjät Hyökkääjät Hyökkääjät # Pelaaja Kätisyys Pelipaikka Sopimus Syntymäpaikka 10 Erik Skar Rosvold L H 2014 13 Ørjan Næss H 2014 Trondheim, Norja 21 Ilja Dubkov L KH 2014 Moskova, Venäjän SFNT, Neuvostoliitto 26 Emil Holst Volden L H 2014 Trondheim, Norja 50 Steffen Ratejczak H Juniori 93 Christer Greaker R VLH 2015 Fredrikstad, Norja 97 Markus Dahl H Juniori Erlend Berg Johnsen L H 2014 Trondheim, Norja == NHL- pelaajat == * Deryk Engelland * Greg Jacina * Jack Skille == Aiheesta muualla == * Virallinen kotisivu Luokka:Norjalaiset jääkiekkoseurat Luokka:Entiset jääkiekkoseurat Luokka:Trondheimin urheilu
Kanadan salibandyliitto

Liittynyt IFF.ään 1998 IIF Ranking Miehet 23 kotisivut http://www.floorballcanada.ca/ Kanadan Salibandyliitto on Kanadassa salibandya hallinnoiva järjestö ja se perustettiin vuonna 1998. == Joukkueet == * Kanadan salibandymaajoukkue * Kanadan naisten salibandymaajoukkue * Kanadan alle 19-vuotiaiden salibandymaajoukkue * Kanadan naisten alle 19-vuotiaiden salibandymaajoukkue Luokka:Kanadan salibandy Luokka:Urheilujärjestöt
Kesäturilas

Kesäturilas eli kastanjaturilas (Melolontha hippocastani) on lehtisarvisiin (Scarabaeidae) kuuluva kovakuoriaislaji. == Tuntomerkit == Aikuinen kuoriainen on noin 24 millimetrin ja toukka 20–50 mm:n mittainen. Koiraalla on tuntosarvissa 7 liuskaa ja naaraalla 6. Se on hyvin samannäköinen kuin saksanturilas (Melolontha melolontha), jota ei kuitenkaan ole havaittu Suomessa. Kesäturilaan peitinsiipien reuna on musta ja sen takapää on pitkä, mutta ei kuitenkaan yhtä pitkä kuin saksanturilaalla. Kesäturilas muistuttaa hieman myös juhannusturilasta (Amphimallon solstitiale). == Elintavat == Lajia tavataan yleensä lehti- ja havupuilla, joiden lehtiä ja neulasia se käyttää ravinnokseen. Kesäturilaan toukat elävät maan sisässä juuria syöden 4 tai 5 vuotta. Ne muistuttavat komposteissa eläviä sarvikuonokkaan toukkia. Kesäturilaan luontaisia vihollisia ovat kontiainen, mäyrä, lepakot, käki, tikat, rastaat, harakka, mustavaris, naakka, sirkut, varpunen, maakiitäjäiset, isot ampiaiset ja loiskärpäset. == Lähteet == Luokka:Lehtisarviset
Doris Younane

Doris Younane (25. helmikuuta 1963 Parramatta, Sydney, Uusi Etelä-Wales, Australia) on australialainen näyttelijä. Hänet tunnetaan parhaiten sarjasta McLeodin tyttäret. Luokka:Australialaiset näyttelijät Luokka:Vuonna 1963 syntyneet Luokka:Elävät henkilöt
PO Poljot

Poljot (PO Poljot) () oli Siperian Omskissa toiminut neuvostoliittolainen avaruusteknologiayhtiö. Se jatkoi toimintaansa Venäjällä itsenäisenä yrityksenä vuoteen 2007 asti, jolloin se fuusioitiin Hrunitševiin. PO Poljotin merkittävin tuote on ollut Kosmos-3M-kantoraketti. http://www.uk.polyot.su/main.php?id=21|title=About the Enterprise|publisher=PC Polyot|accessdate=2009-07-20 Yhtiö on valmistanut Kosmos-3M-raketteja vuodesta 1969 alkaen.http://www.uk.polyot.su/main.php?id=30|title=Launch vehicle “Kosmos-3M”|publisher=PC Polyot|accessdate=2009-07-20 Poljot kehitti paikannussatelliitteja kuten Nadeždan, Parusin ja 1980-luvulla GLONASSin.Harvey, Brian, The Rebirth of the Russian Space Program, Springer, 2007 Ilmailusektorilla yhtiö valmisti Antonov An-3-, Antonov An-70- ja Antonov An-72 -lentokoneita.http://www.uk.polyot.su/main.php?id=23|title=Aviation production|publisher=PC Polyot|accessdate=2009-07-20 Poljot osana jatkaa Hrunitševia URM-1-rakettivaiheen valmistamista Angara-kantorakettiin. Se ottanee valmistettavaksi Briz-KM- rakettivaiheen.http://www.russianspaceweb.com/angara.html|title=Angara Launch Vehicle|last=Zak|first=Anatoly|publisher=Russianspaceweb.com|accessdate=2009-07-20 Saksalainen OHB-avaruusteknologiayhtiö välittää Kosmos-3M-laukaisuja länsimaihin. ==Lähteet== ==Aiheesta muualla== *Khrunitsevin sivusto Luokka:Venäläiset avaruusteknologiayhtiöt
Tyrants from the Abyss – A Tribute to Morbid Angel

Tyrants From the Abyss - A Tribute to Morbid Angel on kokoelma-albumi, joka sisältää yhdysvaltalaisen death metal -yhtye Morbid Angelin kappaleita muiden yhtyeiden esittäminä. ==Kappaleet== # # # # # # # # # # # # # # Luokka:Vuoden 2002 albumit Luokka:Tribuuttialbumit
Purjehdus kesäolympialaisissa 1972

Vuoden 1972 kesäolympialaisten purjehdus järjestettiin 29. elokuuta – 8. syyskuuta 1972 Saksassa Kielissä Kielinvuonossa sijaitsevassa Silkseen olympiakeskuksessa. Laji oli mukana olympialaisten ohjelmassa 15. kertaa. Mukana oli 323 osanottajaa 42 maasta. Tapahtumia oli kuusi. ==Mitalistit== Tapahtuma Kultaa Hopeaa Pronssia Finnjolla Serge Maury Ilias Hatzipavlis Viktor Potapov Flying Dutchman Rodney Pattisson Christopher Davies Yves Pajot Marc Pajot Ullrich Libor Peter Naumann Tempest Valentyn Mankin Vitali Dyrdyra Alan Warren David Hunt Glen Foster Peter Dean Star David Forbes John Anderson Pelle Pettersson Stellan Westerdahl Wilhelm Kuhweide Karsten Meyer Soling Buddy Melges William Bentsen William Allen Stig Wennerström Bo Knape Stefan Krook Dave Miller John Ekels Paul Côté Louhi John Cuneo Thomas Anderson John Shaw Paul Borowski Konrad Weichert Karl-Heinz Thun Don Cohan Charles Horter John Marshall ==Mitalitaulukko== 1\. 2 0 0 2 2\. 1 1 0 2 2\. 1 1 0 2 4\. 1 0 2 3 5\. 1 0 1 2 6\. 0 2 0 2 7\. 0 1 0 1 7\. 0 1 0 1 9\. 0 0 2 2 10\. 0 0 1 1 ==Lähteet== *Sailing at the 1972 München Summer Games Luokka:Kesäolympialaiset 1972 1972
8034 Akka

8034 Akka on Maan lähelle tuleva pikkuplaneetta, joka kuuluu Amor- asteroideihin. Kohteen löysivät C. S. Shoemaker ja E. M. Shoemaker vuonna 1992. Pikkuplaneetta sai nimensä suomalaisen mytologian Akka-jumalattaren mukaan. Ennen nimeämistään asteroidi tunnettiin tunnuksella 1992 LR. Koska Akan absoluuttinen magnitudi (H) on 17,9, sen läpimitta on todennäköisesti 670 metrin ja 1,5 kilometrin välillä. Tätä Amor-asteroidia ei pidä sekoittaa Marsin ja Jupiterin välisellä päävyöhykkeellä kiertävään asteroidiin 4584 Akan. ==Katso myös== *2020 Ukko ==Lähteet== *JPL Small-Body Database Browser: 8034 Akka (1992 LR) *ABSOLUTE MAGNITUDE (H) *Discovery Circumstances: Numbered Minor Planets (5001)-(10000): Minor Planet Center *Numbered minor planets Luokka:Amor-asteroidit
Pendjarin kansallispuisto

Pendjarin kansallispuisto Beninin luoteisosassa sijaitseva luonnonsuojelualue joka on suurin luonnontilainen ekosysteemi Länsi-Afrikassa. Se on yhteydessä W-kansallispuistoon jonka kanssa se on osa laajempaa suojeluaueiden yhteensulautumaa, WAP-kompleksia joka ulottuu Beniniin, Burkina Fasoon ja Nigeriin. WAP-kompleksin kokonaislaajuus on noin 50 000 km². Pendjarin alue rauhoitettiin 1950-luvulla siirtomaahallinnon käyttöön metsästysmaaksi. Suojelualueella on monenlaista biotooppia: heinikkoa, pensaikkoa, metsäisiä savanneja, metsiä. Jokien varsilla kasvaa kapealla vyöhykkeellä tiheitä metsiä jotka seuraavat joen kulkua. Pendjarin kansallispuisto on ollut suljettuna vuodesta 2019 alkaen, jolloin Beniniin suuntautui ensimmäinen jihadistinen terrori-isku. Kaksi siepattua ranskalaista turistia saatiin pelastettua, mutta kaksi Ranskan erikoisjoukkojen sotilasta ja puiston safariopas saivat surmansa. Puiston sulkeminen on vahingoittanut alueen taloutta. Ranskan ulkoministeriön mukaan aseellisten terroristiryhmien mahdollisten tunkeutumisten ja hyökkäyksen tai sieppauksen riskin vuoksi on erittäin suositeltavaa olla matkustamatta Burkina Fason raja-alueille, suureen osaan Nigeristä ja osaan Nigeriasta, mukaan lukien Pendjarin ja W:n kansallispuistot, ja näiden puistojen läheisille alueille. == Ilmasto == Suojelualueella on trooppinen ilmasto joka on sama kaltainen kun Sudanissa ja Guineassa. Sille on tyypillistä loka–huhtikuuhun sijoittuva kuivakausi ja sadekausi joka on touko–syyskuussa, ja kestää yleensä 30–50 päivää. Keskimääräinen vuotuinen sademäärä on 1100 mm. Lämpötilat vaihtelevat noin 10 asteesta hieman yli 30 asteeseen talvella ja kesäisin lämpötila on keskimäärin 26 °C. Lopputalvesta puhaltaa Saharasta, koillisesta Harmattan-tuuli joka tuo pölyä mukanaan. == Eläimistö == Pendjarin alueen suurimpia eläimiä ovat norsut ja virtahevot. Puistot tunnetaan myös petoeläinten suuresta määrästä, etenkin gepardeistaan. Muita petoja ovat leijonat, täplähyeena, hyeenakoira, sakaali ja leopardi. Ruohonsyöjiin kuuluvat afrikanpuhveli, lehmäantilooppi ja muut suuret antiloopit. Puiston alueella tavataan kymmentä eri antilooppilajia. Lintulajeja Pendjarin alueeltä löytyy yli 460. == Ihmiset == Pendjarissa ja sen ympärillä asuu noin 40 000 ihmistä. Puistossa asui 27 783 ihmistä vuonna 2002. Alueen ihmiset saavat elantonsa maataloudesta, pienimuotoisesta karjanhoidosta ja kalastuksesta sekä puiston luomasta turismista. == Kuvia == Tiedosto:Parc national de la Pendjari (Bénin).jpg|Termiittikeko puistossa. Tiedosto:Arbres dans la savane.jpg|Savannia Pendjarissa. Tiedosto:Atakora Benin Batia.jpg|Kylä Pendjarin vieressä. Tiedosto:Pendjari Fluss.JPG|Puistolle nimen antanut Pendjarijoki. == Lähteet == == Aiheesta muualla == * * * * * Luokka:Beninin maantiede Luokka:Kansallispuistot
Auringonlaskun jälkeen

Auringonlaskun jälkeen (Just After Sunset) on Stephen Kingin vuonna 2008 ilmestynyt novellikokoelma. Ilkka Rekiaron suomennos teoksesta ilmestyi vuonna 2010. Kokoelma sisältää 13 novellia. Kirjan novelleista ”Piru kissaksi” kuuluu elokuvan Tales from the Darkside: The Movie (1990) tarinakokoelmaan. == Novellit == * ”Willa” (”Willa”, 2006) * ”Piparkakkutyttö” (”The Gingerbread Girl”, 2007) * ”Harveyn uni” (”Harvey's Dream”, 2003) * ”Levähdyspaikka” (”Rest Stop”, 2003) * ”Kuntopyörä” (”Stationary Bike”, 2003) * ”Heidän jättämänsä tavarat” (”The Things They Left Behind”, 2005) * ”Lakkiaispäivä” (”Graduation Afternoon”, 2007) * ”N.” (”N.”, 2008) * ”Piru kissaksi” (”The Cat from Hell”, 1977) * ”New York Times erikoishintaan” (”The New York Times at Special Bargain Rates”, 2008) * ”Mykkä” (”Mute”, 2007) * ”Ayana” (”Ayana”, 2007) * ”Hyvin tiukka paikka” (”A Very Tight Place”, 2008) == Lähteet == Luokka:Stephen Kingin novellikokoelmat Luokka:Vuoden 2008 kirjat
121 Hermione

121 Hermione on Marsin ja Jupiterin väliseen pääasteroidivyöhykkeeseen kuuluva pikkuplaneetta eli päävyöhykkeen asteroidi. Sen löysi J. C. Watson vuonna 1872. Pikkuplaneetta sai nimensä kreikkalaisen mytologian Hermionen mukaan. Asteroidi kiertää Aurinkoa päävyöhykkeen ulko-osissa. Hermionen läpimitta on 209 kilometriä ja pyörähdysaika noin 5,55 tuntia. Pikkuplaneetalla on myös oma kuu, jonka läpimitta on noin 13 km. Se löydettiin vuonna 2002 ja tunnetaan tunnuksella S/2002 (121) 1\. ==Lähteet== *JPL Small-Body Database Browser: 121 Hermione * *Satellites and Companions of Minor Planets *Discovery Circumstances: Numbered Minor Planets (1)-(5000): Minor Planet Center Luokka:Päävyöhykkeen asteroidit
Sweating Bullets

Sweating Bullets voi tarkoittaa ainakin seuraavia: * ”Sweating Bullets”, Megadethin kappale albumilta Countdown to Extinction * Sweating Bullets, animaatioelokuvan Lehmäjengi (Home on the Range) työnimi.
AFA

AFA tarkoittaa seuraavia asioita: * Antifascistisk aktion, äärivasemmistolainen autonominen verkosto * Antifaschistische Aktion, Keski- Euroopassa toimiva antifasistinen verkosto * Anti-Fascist Action, Britanniassa toiminut antifasistinen verkosto * Argentiinan jalkapalloliitto, Argentiinan jalkapalloliiton lyhenne * Australian jalkapalloliitto, Australian jalkapalloliiton lyhenne * AFA (automerkki), espanjalainen automerkki * United States Air Force Academy, Yhdysvaltain ilmavoimien koulutusyksiön lyhenne * Afa (mytologia), Samoan mytologiassa oleva ukkosen jumala
Sweating Bullets (kappale)

Sweating Bullets on Megadeth-yhtyeen kappale, joka julkaistiin tammikuussa 1993 neljäntenä singlenä vuoden 1992 albumilta Countdown to Extinction. Kappale kertoo skitsofreenikon ajatuksista. Kappale löytyy Guitar Hero 5 -videopelin soittolistasta. ==Kappalelista== CD 1 # # # # CD 2 # # # Luokka:Vuoden 1992 kappaleet Luokka:Megadethin kappaleet
153 Hilda

153 Hilda on Marsin ja Jupiterin väliseen pääasteroidivyöhykkeeseen kuuluva pikkuplaneetta eli päävyöhykkeen asteroidi. Sen löysi J. Palisa vuonna 1875. Pikkuplaneetta sai nimensä tähtitieteilijä Theodor von Oppolzerin (luultavasti vanhimman) tyttären mukaan. Hilda on kooltaan melko suuri päävyöhykkeen kohde, sillä sen läpimitta on noin 171 kilometriä. ==Rata== Hilda kiertää Aurinkoa päävyöhykkeen ulko-osissa, ja se on 3:2 rataresonanssissa Jupiterin kanssa. Tämä tarkoittaa sitä että Hilda kiertää Auringon kolmesti ajassa, jossa Jupiter suorittaa kaksi kierrosta. Asteroidin radan eksentrisyys on noin 0,138, inklinaatio 7,83° ja kiertoaika 7,92 vuotta. Hilda on Hilda-ryhmän nimikkokappale. Ryhmä on samanlaisessa resonanssissa Jupiterin kanssa kuin Hilda itsekin. Ryhmän jäsenten radat ovat resonanssin vuoksi vakaita. Hilda ryhmä on samanlaisilla radoilla liikkuvien pikkuplaneettojen joukko, jotka eivät ole syntyneet yhden kappaleen hajotessa osiin. Ne muistuttavatkin tässä suhteessa Kuiperin vyöhykkeellä Neptunuksen kanssa 2:3 resonanssissa olevia plutinoita. Hildan lisäksi Hilda-ryhmään kuuluu satoja muita asteroideja. ==Katso myös== *Hungaria-ryhmä *434 Hungaria ==Lähteet== *JPL Small-Body Database Browser: 153 Hilda * *Asteroid families in the first-order resonances with Jupiter *Hilda asteroids as possible probes of jovian migration. *The Planetary Society: Types of Trans-Neptunian Objects *Discovery Circumstances: Numbered Minor Planets (1)-(5000): Minor Planet Center Luokka:Päävyöhykkeen asteroidit Luokka:Hilda-ryhmän asteroidit
Siltamäen ala-aste

thumb|250px|Siltamäen ala-asteen koulu Siltamäen ala-asteen koulu on Pohjois- Helsingissä sijaitseva, vuonna 1986 perustettu peruskoulu. Koulussa on 1.–6. luokat. Oppilaita koulussa on noin 240. Koulun rehtorina toimii Anna-Mari Jaatinen. ==Lähteet== ==Aiheesta muualla== *Siltamäen ala-asteen kotisivut Luokka:Helsingin peruskoulut
Sertanejo

Sertanejo tai música sertaneja on brasilialaista kantrimusiikkia. Alun perin termi viittasi musiikkiin syrjäseuduilta, mutta genre on sittemmin saanut enemmän vaikutteita Brasilian ulkopuolelta, varsinkin amerikkalaisesta kantrimusiikista, meksikolaisesta mariachista sekä paraguaylaisesta musiikista. Eräitä artisteja ovat Paula Fernandes ja Luan Santana. Luokka:Brasilian musiikki
Mutopia Project

Mutopia Project on vapaaehtoisten ylläpitämä public domainiin kuuluvien partituurien kirjasto. Partituurit ovat kirjoitettu vapaalla GNU LilyPond -ohjelmalla ja niitä jaetaan PDF-, PostScript-, MIDI- ja LilyPond- tiedostomuodoissa. Kirjastossa on yli 2000 partituuria (2017). == Aiheesta muualla == *The Mutopia Project: Kotisivu Luokka:Musiikkisivustot Luokka:Verkkokirjastot
Abraham Paz

Abraham Paz Cruz (s. 29. kesäkuuta 1979 El Puerto de Santa María, Espanja) on espanjalainen jalkapalloilija. Hän edustaa Espanjan Segunda Divisiónissa pelaavaa Sabadellia ja on pelipaikaltaan keskuspuolustaja. == Seurajoukkueura == Paz aloitti ammattilaisuransa Cádizin reservijoukkueesta. Ennen edustusjoukkueeseen nousua vuonna 2000, hän pelasi lainalla kauden 1999–2000 Portuensessa. Kaudeksi 2005–2006 Cádiz nousi maan pääsarjaan Primera Divisióniin, jossa Paz pelasi lopulta yhteensä 22 ottelua ja teki niissä yhden maalin. Kesällä 2008 hän siirtyi Hérculesiin. Kahden ensimmäisen kauden aikana hän pelasi yhteensä 60 ottelua ja teki kuusi maalia. Joukkue nousi toisen kauden 2009–2010 päätteeksi Primera Divisióniin. Kaudella 2010–2011 Paz pelasi 29 ottelua ja teki niissä kaksi maalia. Hércules putosi kauden päätteeksi jälleen Segunda Divisióniin. Paz sen sijaan vaihtoi seuraa, niin ikään Segunda Divisiónissa pelaavaan Cartagenaan, jossa pelasi kauden 2011–2012 aikana 34 ottelua tehden kolme maalia. Kesällä 2012 hän siirtyi Sabadelliin. == Lähteet == * * Luokka:Espanjalaiset jalkapalloilijat Luokka:Vuonna 1979 syntyneet Luokka:Elävät henkilöt
Francisco Peña Romero

Francisco "Paco" Peña Romero (s. 25. heinäkuuta 1978 Jerez de los Caballeros, Espanja) on espanjalainen jalkapalloilija. Hän on pelipaikaltaan vasen laitapuolustaja. Ensimmäisen kerran Peña pelasi maan pääsarjassa Primera Divisiónissa kaudella 2003–2004 Albacetessa. Hérculesiin hän siirtyi vuonna 2009. == Aiheesta muualla == * Peñan tilastot BDFutbol -sivustolla Luokka:Espanjalaiset jalkapalloilijat Luokka:Vuonna 1978 syntyneet Luokka:Elävät henkilöt
Antonov An-3

Antonov An-3 oli Neuvostoliitossa Antonovin suunnittelutoimiston kehittämä versio An-2-kuljetuskoneesta, joka on maailman ainoa kaksitasoinen potkuriturbiinikone. Sen valmistaja on PO Poljot. Koneen ensilento tehtiin 13. toukokuuta 1980. Kone maksaa uutena noin 1,5 miljoonaa dollaria, silti niitä on valmistettu vain 25 kappaletta 1990-luvun lopusta alkaen.rbs.ru Koneen oli alun perin tarkoitus korvata An-2 Neuvostoliiton maatiloilla, mutta hanke epäonnistui, kuten epäonnistui 1970-luvulla yritys korvata An-2 WSK-Mielec M-15 Belphegor-koneella. Maatalousversion An-3SKh (Selsko-Khosiajstwenni) lisäksi on kuljetuskoneversio An-3T, johon sopii 12 matkustajaa tai 1800 kg rahtia. == Tekniset tiedot == * miehistö: kaksi * kuorma 2 200 litraa kemikaaleja * pituus 14 m * kärkiväli 18,2 m * korkeus 4,9 m * siipipinta-ala 71,6 m² * tyhjäpaino 1 800 kg * lentopaino 3 200 kg * MTOW 5 800 kg * voimalaite Glushenkov TVD-20M, 1 066 kW * suurin nopeus 260 km/h * matkalentonopeus 220 km/h * kantama 1 025 km * lakikorkeus 4v400 m * nousunopeus 5 m/s * siipikuormitus 81 kg/m² * tehosuhde 180 W/kg == Lähteet == == Aiheesta muualla == * An-3T Etelänavalla An-003 Luokka:Neuvostoliittolaiset kuljetuskoneet Luokka:1980-luvun kuljetuskoneet Luokka:Maatalouslentokoneet
OFSAA

Ontario Federation of School Athletic Associations (OFSAA) on ontariolainen koulu-urheilujärjestö, johon kuuluu 18 alueellista järjestöä. Koulu-urheiluun osallistuu Ontariossa noin 270 000 koululaisurheilijaa ja noin 16 000 opettaja-valmentajaa. OFSAA:n päätehtävä on järjestää mestaruuskilpailuihin, mutta se pyrkii myös muutenkin edistämään koululaisurheilua. OFSAA on Kanadan kansallista koulu-urheilujärjestöä, CSSF:ää. OFSAA järjestää vuosittain 46 Ontarion-mestaruuskilpailua. Sen ohjelmaan kuuluu 21 urheilulajia: alppihiihto, sulkapallo, koripallo, maastojuoksu, curling, maahockey, kanadalainen jalkapallo, golf, voimistelu, jääkiekko, haavipallo, maastohiihto, rugby, lumilautailu, jalkapallo, uinti, tennis, yleisurheilu, lentopallo ja paini. == Lähteet == Luokka:Ontarion urheilu Luokka:Urheilujärjestöt Luokka:Opiskelijaurheilu
GAZ-51

GAZ-51 on neuvostoliittolaisen GAZin valmistama kuorma-auto. Ajoneuvon prototyyppi valmistui jo ennen toista maailmansotaa ja sen sarjavalmistus alkoi vuonna 1946. GAZ-51:tä valmistettiin eri malleina aina vuoteen 1975 asti ja se oli tuotantomäärältään Neuvostoliiton yleisin kuorma-auto. Tavallisen mallin lisäksi ajoneuvoa valmistettiin nelivetoisena nimellä GAZ-63, jonka pohjalta suunniteltiin myös BTR-40-sotilasajoneuvo. GAZ-51:tä valmistettiin Neuvostoliiton lisäksi lisenssillä Puolassa nimellä Lublin-51, Pohjois- Koreassa nimellä Sungri-58 sekä Kiinassa nimellä Yuejin NJ-130. == Kuvagalleria == Tiedosto:Samochod (GAZ) Lublin-51.jpg|Puolassa lisenssillä valmistettu Lublin-51. Tiedosto:GAZ-51 truck in a military museum in Belarus.jpg|GAZ-51 valkovenäläisessä museossa. Tiedosto:Former estonian military truck.jpg|Virolainen sotilaskäytössä ollut GAZ-51. Tiedosto:GAZ-51 during the VII Aircraft Picnic in Kraków (7).jpg|Ajoneuvo takaa. ==Aiheesta muualla== *Kuvagalleria 51 Luokka:Kuorma-autot
21 at 33

21 at 33 on Elton Johnin 14. studioalbumi, joka julkaistiin vuonna 1980. Se nauhoitettiin Nizzassa elokuussa 1979 ja Los Angelesissa tammikuusta maaliskuuhun 1980. Nimi tulee siitä, että tämä oli hänen yhteensä 21. albuminsa 33 ikävuoteen mennessä. Määrä sisältää kaikki 14 studioalbumia, 3 kokoelmalevyä, 2 konserttialbumia sekä soundtrack-albumin ja EP-levyn. == Kappalelista == == Muusikot == *Elton John – laulu, piano *Nigel Olsson – rummut *Alvin Taylor – rummut *Reggie McBride – bassokitara *Richie Zito – kitara *Steve Lukather – kitara *James Newton Howard – kosketinsoitin *David Paich – urut *Clive Franks – lyömäsoittimet == Aiheesta muualla == *Elton Johnin virallinen sivusto *Elton Johnin diskografia Luokka:Elton Johnin albumit Luokka:Vuoden 1980 albumit
Kivennavan seurakunta

Kivennavan evankelis-luterilainen seurakunta oli perustettu kirjallisten lähteiden perusteella viimeistään 1445 roomalais-katolisella kaudella Muolaan seurakunnasta Uudenkirkon seurakunnan tapaan ennen Ruotsin kuningaskunnan uskonpuhdistusta. Hallinnollisesti Moskovan välirauhassa 1944 Neuvostoliitolle siirtyneen Kivennavan kunnan alueella toiminut Kivennavan seurakunta lakkautettiin 1949. Seurakunnan lopettamistilaisuus pidettiin 11. joulukuuta 1949, ja tilaisuutta varten kirjoitti Ilmari Pimiä runon Ei ole meillä enää Kivennapaa. Luokka:Kivennapa Luokka:Viipurin evankelis-luterilainen hiippakunta Luokka:Luovutettujen alueiden evankelis-luterilaiset seurakunnat
Sattumia

Sattumia on neuvostokirjailija Daniil Harmsin teos, joka koostuu lyhyistä kertomuksista. Tarinat on koonnut ja suomentanut Katja Losowitch, ja kokoelma ilmestyi suomeksi 1988 WSOY:n kustantamana. Suomennoksessa on Pekka Pesosen alkusanat.Leppänen, Veli-Pekka: Järjettömän järkevää. Helsingin Sanomat 20.9.2010, s. C 1. Teosta on pidetty kulttikirjana. == Kertomukset == * Sininen vihko n:o 10. * Sonetti * Ikkunasta pudonnut eukko * Optinen harha * Taiteilija ja kello * Nuori mies joka hämmästytti vartijan * Lynkkaus * Tasapainosta * Pakin ja Rakukin * Neljä kuvaa siitä miten ihminen ällistyy kuullessaan yllättäen uuden ajatuksen * Ivan Jakovlevitš Antonovin ura * Kadonneet tavarat * Minua sanotaan kapusiinimunkiksi * Pasquillo * Kulygin työnsi kätensä * Yllätysjuomingit * Eräänä kauniina kesäaamuna * Satu * Juttu * Tapaus kadulla * Mitä kaupoissa nykyään myydään * Otteita Puškinin elämästä * Puuseppä Kušakov * Kun näen ihmisen * Häiriö * Muistoksi albumiin * Kolkovin kättä alkoi särkeä * Sattumia * Fedja Davidovitš * Kohtaaminen * Kops * Uni * Šura, Kolja ja Fedja * Hämäräperäinen henkilö * Ritari * Suuri nykykirjailija * Tarinoita Himmelkumovista * Professorin rouvan kohtalo * Mironov käärii kellon täkkiin * Kassaneiti * Tappelijoiden tarina * Tapaus kaalimato * Uusi anatomia * Viisi keskeneräistä kertomusta * Näytelmä * Puškin ja Gogol * Mummolla oli suussaan * Putoaminen * Kaikki ihmiset rakastavat rahaa * Luento * Sinfonia n:o 2. * Epäonnistunut näytös * Vanhan miehen kuolema * Andrei Ivanovitš sylkäisi * Ilmiöistä ja olemassaolosta * Erään viisaan vanhuksen muistelmat * Puškinista * Nelijalkainen varis * Pienikokoinen herrasmies * Metsästäjät * Juhlapäivä * Myšinin voitto * Mies meni nukkumaan * Tarina * Kalindov seisoi varpaillaan * Hyvät herrat * Isä ja tytär * Näettekös * Vaimoni tapaus * Rehabilitointi * Yhteys * Kun sanansaattajat kävivät luonani * Nostatin juostessani pölyä * Eukko * Esineet ja muodot === Proosaa kokoelmassa Neuvostolyriikkaa === Teoksesta Sattumia sisältyy muutamia Harmsin kirjoittamia proosapaloja antologiaan Neuvostolyriikkaa 4 (Tammi, 1986).Daniil Harms, Matemaatikko ja Andrei Semjonovit . Kohta ”Huomautuksia”. Lahden kaupunginkirjaston runotietokanta 28.1.2022. Viitattu 22.2.2022. – Neuvostolyriikkaa 4. Helsinki: Tammi, 1986. ISBN 951-30-4184-0. * Sonetti: minulle sattui merkillinen tapaus * Sattumia: Orlov söi kerran liikaa hernemuusia ja kuoli * Ikkunasta pudonnut eukko: muuan kohtuuttoman utelias eukko putosi ikkunasta * Sininen vihko n:o 10: olipa kerran ruskeatukkainen mies * Petrakovin tapaus: halusipa Petrakov kerran käydä nukkumaan * Tappelupukarien tarina: Aleksei Aleksejevitš painoi Andrei Karlovitšin alleen * Anekdootteja Puškinin elämästä: Puškin oli runoilija ja aina kirjoittamisen touhussa == Lähteet == Luokka:Venäläiset kirjat Luokka:Vuoden 1988 kirjat
Ensiksikin ja toiseksi

Ensiksikin ja toiseksi on Daniil Harmsin kirjoittamien tarinoiden kokoelma. Teoksen on koonnut ja suomentanut Katja Losowitch, ja sen on julkaissut vuonna 2002 Desura. Teoksessa on Jyrki Siukosen johdanto, jossa hän käsittelee Harmsin tyyliä, jonka nasevat lauseet eivät ole syntyneet yksinomaan spontaanisti, vaan kriitikon mukaan tyyli tukeutuu vahvasti tiedostettuun taideteoriaan. ==Kertomukset== * Oli kesä * Kadut * Aamu * Kärpänen * Ivan Jakovlevitš Bobov * Siitä, kuinka Kolka Pankin lensi Brasiliaan ja Petja Jeršov ei uskonut sanaakaan * Miten minä synnyin * Satu * Siitä, kuinka eukko kävi ostamassa mustetta * Jänis ja siili * Eräs munkki * Mies, joka mureni * Olipa kerran * Petja Gvozdikov * Voiko kiven heittää kuuhun asti * Miten Maša pakotti aasin viemään hänet kaupunkiin * Maalari * Eräänä päivänä * Rundadarin perhe * Urhea siili * Ensiksikin ja toiseksi * Pikku-Leena * Kaikki alkoi naapurissa * Kaksi miestä * Kausi keskoskaapissa * Agrr dagr -tarina * Mies kyllästyi * 17 hevosta * Ostin kerran kynän ==Lähteet== ==Aiheesta muualla== * Jussi Parikka: Daniil Harms ja hermeneutiikan riittämättömyys, Agricola 10.3.2003. * Putte Wilhelmsson: Olipa kerran Daniil Harms, Turun Sanomat 26.4.2003. Luokka:Venäläiset kirjat Luokka:Vuoden 2002 kirjat
Major League Baseball -kausi 1994

Major League Baseball -kausi 1994 päättyi pelaajien lakkoon elokuussa. Kauden All-Star -ottelu pelattiin 12. heinäkuuta Three Rivers Stadiumilla, Pittsburghissa ja siinä National League voitti niukasti 8–7. Ottelun MVP oli Fred McGriff. ==Runkosarjan sarjataulukot== American League American League American League American League American League American League Sija Joukkue Voitot Tappiot Voitto% GB East Division East Division East Division East Division East Division East Division 1\. New York Yankees 70 43 .619 \-- 2\. Baltimore Orioles 63 49 .562 6.5 3\. Toronto Blue Jays 55 60 .478 16.0 4\. Boston Red Sox 54 61 .470 17.0 5\. Detroit Tigers 53 62 .461 18.0 Central Division Central Division Central Division Central Division Central Division Central Division 1\. Chicago White Sox 67 46 .593 \-- 2\. Cleveland Indians 66 47 .584 1.0 3\. Kansas City Royals 64 51 .557 4.0 4\. Minnesota Twins 53 60 .469 14.0 5\. Milwaukee Brewers 53 62 .461 15.0 West Division West Division West Division West Division West Division West Division 1\. Texas Rangers 52 62 .456 \-- 2\. Oakland Athletics 51 63 .447 1.0 3\. Seattle Mariners 49 63 .438 2.0 4\. Los Angeles Angels 47 68 .409 5.5 National League National League National League National League National League National League Sija Joukkue Voitot Tappiot Tasan Voitto% GB East Division East Division East Division East Division East Division East Division East Division 1\. Montreal Expos 74 40 0 .649 \-- 2\. Atlanta Braves 68 46 0 .596 6.0 3\. New York Mets 55 58 0 .487 18.5 4\. Philadelphia Phillies 54 61 0 .470 20.5 5\. Florida Marlins 51 64 0 .443 23.5 Central Division Central Division Central Division Central Division Central Division Central Division Central Division 1\. Cincinnati Reds 66 48 1 .579 \-- 2\. Houston Astros 66 49 0 .574 0.5 3\. Pittsburgh Pirates 53 61 0 .465 13.0 3\. St. Louis Cardinals 53 61 1 .465 13.0 5\. Chicago Cubs 49 64 0 .434 16.5 West Division West Division West Division West Division West Division West Division West Division 1\. Los Angeles Dodgers 58 56 0 .509 \-- 2\. San Francisco Giants 55 60 0 .478 3.5 3\. Colorado Rockies 53 64 0 .453 6.5 4\. San Diego Padres 47 70 0 .402 12.5 * 12. elokuuta 1994 - 2. huhtikuuta 1995 MLB:n pelaajat olivat lakossa ja niinpä ensimmäisen kerran vuoden 1904 jälkeen World Series jäi pelaamatta. ==Aiheesta muualla== * http://www.baseball-almanac.com/yearly/yr1994a.shtml * http://www.baseball- almanac.com/yearly/yr1994n.shtml * http://www.baseball- almanac.com/asgbox/yr1994as.shtml Luokka:Major League Baseball -kaudet Luokka:Vuoden 1994 baseball
Valladolidin yliopisto

Valladolidin yliopisto (, myös UVa) on keskiajalla perustettu julkinen yliopisto Espanjassa. Yliopistolla on kampuksia Valladolidin lisäksi Segoviassa, Palenciassa ja Soriassa. Opiskelijoita on 31 780\. Yliopisto on perustettu vuonna 1346, ja se kuuluu Espanjan vanhimpiin. == Lähteet == == Aiheesta muualla == *Valladolidin yliopiston verkkosivut Luokka:Espanjan yliopistot ja korkeakoulut Luokka:Valladolid